བོད་ཀྱི་རྩོམ་རིག་ལོ་རྒྱུས་ཁྲོད་བྱུང་བ་ཅུང་སྔ་བའི་བསླབ་བྱའི་རྩོམ་རིག་ནི་དམ་པའི་ལྷ་ཆོས་སྐོར་གྱི་བླང་དོར་བྱེད་ཚུལ་གཙོ་བོར་བརྗོད་ཅིང་།རྗོད་བྱེད་ཚིགས་བཅད་ཀྱི་ལམ་ནས་དྲངས་པའི་རྩོམ་ལུས་ཤིག་ཡིན།བོད་ཀྱི་གནའ་རབས་རྩོམ་རིག་གི་རིགས་དང་ལུས་ཀྱི་རྣམ་གྲངས་ལ་ཆེ་ལོང་ཙམ་དཔྱད་པལསཞེས་པ་གཙོ་བོ་དུས་རབས་བཅུ་པའི་རྗེས་ཀྱི་བསླབ་བྱ་ལ་དམིགས་པ་གསལ་ལོ།།བསྟན་པ་སྔ་དར་སྐབས་ཀྱི་བསླབ་བྱ་དོན་གྱི་ལུས་ཏེ་ནང་དོན་གྱི་སྟེང་ནས་རྩོམ་ལུས་ཤིག་ཏུ་ངོས་འཛིན་བྱེད་ཐུབ་པ་མ་གཏོགས།ཚིག་ལུས་ཀྱི་རྣམ་པའི་ཐད་བཅད་པ་དང་ལྷུག་པ་སྤེལ་མ་སོགས་གང་རུང་དུ་སྣང་བའི་ཕྱིས་བྱུང་བསླབ་བྱ་ལྟར་ཚིག་བཅད་རྐྱང་པའི་ལམ་ནས་དྲངས་པའི་རྩོམ་ལུས་ཤིག་མ་ཡིན་ནོ།།